Manifestum sit omnibus presentibus et futuris quod dominus Arueius Abbas Sancti Stephani Diuionis uisitauit dominum Aimonem Rufum infirmitate laborantem, qui de presentia Abbatis exilaratus, gratia deuotionis compunctus et affectu pietatis, uiuens ut moriens, pro remedio anime sue, dedit Ecclesie Sancti Stephani per unum lapidem in manu predicti Abbatis, quicquid habebat in decimis Aqueductus in uino et annona. Quod factum est presentibus filiis suis et laudantibus, silicet Huberto Lingonensi Canonico et Odone milite. Huius rei sunt testes Galo Canonicus, Petrus capellanus, Johannes de Villa Canonici reglares, Willelmus de Oriul, Hubertus de Porta, milites, et famuli predicti Aimonis, Petrus Asnerius, Augustinus, Walterius famuli et Petrus famulus abbatis.